Greek Legal Document

Category: 167

Content:
2. ΒΑΣΙΛΙΚΟΝ ΔΙΑΤΑΓΜΑ της 5/19 Σεπτ. 1947 (ΦΕΚ Α΄ 201) Περί συστάσεως Επιτροπής διενεργείας εράνων υπέρ των πληθυσμών Βορείου Ελλάδος υπό την επωνυμίαν «Πρόνοια Βορείου Ελλάδος». Εγκρίνεται η επί εν εξάμηνον διενέργεια εράνου «προς βοηθείαν των πληθυσμών των πληγέντων εκ των διαδραματιζομένων εις την Βόρειον Ελλάδα ή και αλλαχού γεγονότων». Η προθεσμία αύτη παρετάθη αλλεπαλλήλως μέχρι τέλους Ιουνίου 1953 (Β.Δ. 27 Ιουν./3 Ιουλ. 1952, ΦΕΚ Α΄ 178). Δια τον έρανον Βορ. Επαρχιών: α)επεβλήθη ειδικόν δελτίον επί των εισιτηρίων Δημοσίων θεαμάτων, δια της υπ’ αριθ. 1108/1948 πραξ. ΥΠ. Συμβουλίου, κυρωθείσης δια του Α.Ν. 1524/1950 και τροποποιηθείσης δια των υπ’ αριθ. 808/1949, 923/1951, 699/1953 και 162/1961 (βλ. τόμ. 28 σελ. 154β). β)μετεβιβάσθη εις τον έρανον τούτον η δια της υπ’ αριθ. 1109/1948 επιβληθείσα εισφορά επί της καταναλώσεως σιγαρέττων υπέρ των οικογενειών των μαχομένων και των συμμοριοπλήκτων. γ)δια του άρθρ. 9 παρ. 3 Α.Ν. 843/1948 (τόμ. 27 σελ. 61) απεδόθη εις τον έρανον ποσόν ίσον προς το 1/5 των εισπράξεων της φορολογίας του άρθρ. 4 του Α. Νόμου τούτου (παρομαρτούντων τοις εισαγωγικοίς δασμοίς φόρων), δια δε του κατωτ. Α.Ν. 1419/1950 η εισφορά αύτη επεξετάθη και επί των εσόδων του φόρου του άρθρ. 5 Α.Ν. 843/1948 (6% επί των αποδοχών εργατών και υπαλλήλων των βιομηχανικών και βιοτεχνικών επιχειρήσεων.